KLUBI 700
Vaatate saadet "Klubi 700"
ja mul on nii hea meel, et olete meiega.
On väidetud, et 99% motikameestest on seaduskuulekad kodanikud.
Tank Watson kuulus sinna teise - 1% hulka,
olles ülimalt uhke selle üle.
Ta tarbis metamfetamiini, kaubitses uimastitega
ja alustas kaklusi
ehk lühidalt öeldes -
täiuslik kandidaat kõige enam ihaldatud motika-gängi.
Harleyd, uimastid, naised ja vägivald -
kõige hirmuäratavama motika-gängi igapäevane elu.
Sa polnud keegi, kui sa sinna gängi ei kuulunud.
Olin puutumatu ja kõigist ning kõigest üle.
Keith Tank Watson käis keskkooli esimeses klassis,
kui sai esimest korda motika-gängi maigu suhu.
Neil oli suva. Nad pidutsesid, neil oli lõbus
ja nad olid pidevalt naistest ümbritsetud.
Tundus, et nad on vabad ega hooli millestki
ja mulle meeldis see.
Tanki jaoks aga tähendas see enamatki veel.
Ta nägi end heidikuna, kes vajas kohta, kuhu kuuluda.
Mind ei võetud koolis omaks.
Olin alati see "paks ja kole kutt", kellena end siis nägin.
Mind narriti igasugu nimedega ja ma leppisin sellega.
Püüad küll teha nägu, et sind see ei morjenda,
aga see tegi haiget.
Tank kasvas üles kristlikus peres
ja võttis isegi 15-aastaselt Jeesuse oma ellu vastu.
Igatsedes sõprussuhete järele sattus aga pidutsejate sekka
ja veidi hiljem kohtus juba motikavendadega,
kelle seas leidis kuuluvustunde.
Nad olid olemas, kui vajasid abi.
Tegu oli vennaskonnaga.
Tank oli 21-aastane, kui töötas väljaviskajana
müües ja kasutades ka uimasteid.
Ühtlasi sai temast motikaklubi ametlik liige,
kus tema suur kasv ja kogu olid pigem eeliseks.
Kui oli kakluse aeg, siis oli kakluse aeg.
Valitsesime oma piirkonna üle
ega lasknud teistel motikaklubidel sinna tulla.
Tanki järgnevad aastad möödusid gängis
üha kõrgemaid auastmeid saavutades.
Relvad, vägivald ja uimastid viisid ta aga 4 aastaks trellide taha.
See aga ei muutnud midagi.
Ta hakkas hoopis metamfetamiini kasutama,
mis toitis ta egot ja tõi kaasa vägivallatsemise hooge.
Ma polnud kunagi kaine, vaid koguaeg pilves.
Käisin vahel väljas lihtsalt selleks, et tüli norida.
Vahel lausa anusin, et keegi lööks mind,
et saaksin oma pingeid välja elada.
Mu enesehinnang oli väga kõrge ja ma arvasin endast palju.
Siis aga Tank abiellus ja sai poja.
4 aastat hiljem lahutades
hakkas Tank korraga mõistma, kui kreeni ta elu oli tegelikult läinud.
Ma ei näinud oma poega nii palju, kui oleksin tahtnud,
sest mu eksnaine elas oma isa juures.
Olin nii tüdinud kõigest ja püüdsin uimastitest lahti saada,
aga hakkasin hoopis veel rohkem kokaiini tarbima.
Ma polnud endaga üldse rahul,
sest kõik, mida kalliks pidasin, libises mul käest.
Kuniks saabus 1999. aasta, mil Tank koos oma 30 gängi-vennaga
metamfetamiini ja relvade müügi eest kinni võeti.
Mulle polnud enam midagi alles jäänud.
Tank ootas eeluurimisvanglas kohtuprotsessi,
kui vanglakaplan talle Piibli tõi.
Kaotada polnud nagunii enam midagi, mistõttu ta hakkas seda lugema.
Olin omadega täitsa põhjas ega teadnud enam, mida teha.
Ütlesin: "Jumal, ma tean, et oled olemas
ja ma tean ka, et olen olnud täielik idioot.
Samas Sa pole mulle kunagi selga pööranud.
Tean, et oled minu poolt, mistõttu annan end Sulle,
sest olen omadega õhtal nagunii."
See oli kõik, mida tegema pidin - pöörduma Ta poole
ja lootma Tema peale.
Seda ma ka tegin, öeldes:
"Kui pean elu lõpuni vangis olema, olgu nii - kasuta mind siis siin."
Tank tunnistas end kõigis süüdistustes süüdi,
teades, et teda ootab ees eluaegne vanglakaristus
ja samas lootes siiski kohtuniku armule.
Ütlesin: "Kuulete seda kindlasti tihti, aga Jumal on tõesti muutnud mu elu.
Ma ei räägi Jeesusest selleks, et vanglast pääseda,
vaid Ta on tõesti muutnud mind ja ma olen saanud oma õppetunni."
Kohtunik määras talle 16 aastat vangistust,
mida Tank kasutas Piibli uurimiseks ja Jumalale lähemale kasvamiseks.
Ta viha, valu ja ego haihtusid,
kui ta nägi nii ennast kui teisi läbi Jumala silmade.
Teadsin, et olen Jumala poolt vastuvõetud ja armastatud.
Hakkasin nägema elu läbi kristliku vaatenurga
ja nägin inimesi kui kadunud hingi.
Nii ei teinudki ma muud, kui rääkisin aga neile Jeesusest.
Tank vabanes vanglast 2012. aastal uuendatud vaimu ja meelega.
Ta leidis endale kiiresti hea koguduse, kus kohtas ka oma naist Caroline'i.
Olen täiega õnnistatud!
Mul on imeline naine, kes armastab, julgustab ja kiidab mind.
Jumal on nii hea!
Tänaseks on see endine gängi-vend
leidnud endale uue usklikest õe- ja vennaskonna.
Tegu on kristliku motoklubiga,
kes jagavad selle maailma heidikutega
Jumala armastusest.
Kui see ikka jõuab kohale, siis see jõuab kohale.
Mulle on see tänaseks kohale jõudnud
ja ma ei saa enam kuhugile mujale pöörduda,
sest Jumal on nii imeline!
Jumal on nii imeline!
Kui sa oleks Jumal, kas sa valiks kellegi sellise?
Kellegi, kes tarbib metamfetamiini, peksab inimesi
ja võimalik, et on isegi tapnud kellegi.
Kes on täielik mässaja.
Kes vihkab kõiki ja tahab kõigile haiget teha.
Kes joob ja pidutseb.
Kes elab seksuaalselt ebamoraalset elu.
Kas sa võtaks sellise mehe vastu?
Enamus meist ütleks: "Ei!",
aga Jumal ütles: "Jaa,
sest ma näen, kes Tankist võib saada.
Ma näen, kelleks ta saab -
muudan ta oma Poja Jeesuse sarnaseks."
Piibel ütleb, et kõik on pattu teinud ja jäänud ilma Jumala aust.
Kõik on pattu teinud.
Pole ühtki, kes oleks hea.
Nii ütlebki Jumal:
"Ma näen, kes temast võib saada, kui minu Vaim oleks tema üle.
Tahan eemaldada temast selle kurja lihaliku vaimsuse
ja täita ta südame oma Vaimuga.
Teen temast uue loodu Kristuses."
Piibel ütleb: "Kes iganes on Kristuses, on uus loodu.
Kõik vana on möödas ja uus on sündinud."
Nii sai ka Tankist uus inimene.
Uus inimene,
kes elab täna Jumalale ja teenib Teda.
Ja kes kuulub tänagi motoklubisse, aga sellisesse, mis austab Jumalat.
Las ma küsida su käest -
kas tunned, et oled läinud omadega liiga kaugele?
Kui sa oleks Jumal, kas sa laseks ennast vabadusse?
Või mõistaksid end hukka?
Paljud teist vastaks:
"Jah, ma olen süüdi ega laseks end vabadusse."
Jumal aga ütleb: "Mina lasen.
Mina lasen su vabaks, päästan su ja tõstan su taas üles,
sest sa tunned minu nime.
Mina teen su vabaks."
Kui sa tahad saada osa uuest elust,
siis Jumal ütleb: "Ma tulen su ellu ja kõrvaldan kõik sealse sodi,
kinkides sulle uue südame.
Selle asemel, et olla juhitud oma lihalikust loomusest,
saad sa olema juhitud Jumala Vaimu poolt.
Kui lased sel sündida, siis ma muudan sind
ja lasen sul saada osa oma kuningriigist,
nii et, kui üks päev sured, saad olema igavesti minuga."
See on Jumala tõotus.
Kas sulle meeldiks see?
Kui nii, siis tahan,
et palvetaksid koos minuga just praegu.
Lihtsalt palu järgnev palve,
öeldes see sõnadega välja ja mõeldes seda oma südames.
"Jeesus,
ma olen patune.
Jeesus, Sa tead, mida olen teinud ja kui halb olen olnud.
Sa tead kõiki mu vigu.
Aga ma tean Issand, et Sa surid patuste eest
ja et Sa surid ka minu eest.
Nii tulen ma Su ette ilma igasuguse õigustuseta
ja usaldan end Sinu armu hoolde.
Ma võtan vastu tõsiasja, et Sa surid minu eest.
Nii olen ma sellest hetkest alates Sinu
ja Sina minu.
Aitäh Sulle Issand, et oled kuulnud mu palvet
ja et oled võtnud mu elu üle.
Aitäh Sulle, aamen."
Kui palusid koos minuga, siis tahan, et teeksid midagi.
Piiblis on öeldud:
"Kui sa oma suuga tunnistad, et Jeesus on Issand
ja oma südames usud, et Jumal on ta üles äratanud surnuist,
siis sind päästetakse."
Sa pead seda tunnistama.
Nii tahangi, et annaksid kellelegi teada,
et palvetasid koos minuga ja andsid oma elu Jeesusele,
võttes Ta oma Päästjana vastu.
Võid anda sellest ka TV7'le teada, helistades 44 22 227.
Helista 44 22 227 ja anna teada, kui andsid oma elu Jeesusele.
Anna teada, et oled leidnud Jeesuse ja Tema sinu.
Terry, sõna sulle.
"Armastuse 5 keelt" autor
kummutab neli müüti,
mis on võib-olla muutnud su abielu õnnetuks.
Lisaks paljastab ta 6 aspekti,
mis võivad äratada ellu kõige lootusetumagi suhte.
Gary Chapman on peagi meiega.
Me kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Õpi, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Hei "Superraamatu" fännid!
Siin on veel miskit, mis teile meeldib.
Uus "Superraamatu" piibliäpp,
kus on palju mänge, tegevusi
ja "Superraamatu" episoode, mis kõik on tasuta!
Viktoriin, lahe päevasõna ja vastused su Piibli küsimustele.
Lisaks lihtsasti mõistetav Piibel, mis meeldib kogu perele.
Võid lausa luua omaenda "Superraamatu" karakteri.
Vabandust!
Nalja teete või?
Teeni ka "Superraamatu" punkte ja võida auhindu.
Lisaks palju muudki!
Aeg pöörduda tagasi oma seikluste juurde.
Näeme peagi!
Tasuta uus "Superraamatu" piibliäpp
Me kõik teame statistikast,
et pea pooled abielud lõppevad lahutusega.
Hea uudis aga on see,
et suhete eksperdi Gary Chapmani sõnul
on lootust kõige hullemategi juhtumite puhul.
Vaadake.
Menukite autor Gary Chapman
on aidanud tuhandetel paaridel sõlmida pikaajalisi suhteid.
Olles aastaid töötanud nõustajana,
on ta näinud paljusid paare,
kes on püüdnud saada oma kohutava abielu korda.
Oma raamatus:
"Armastades oma kaasat, kui tahaks minema minna"
toob ta esile positiivseid samme,
mis aitavad muuta abielu emotsionaalset õhkkonda
ja pakuvad lootust kõige lootusetumateski olukordades.
Tervitagem Gary Chapmani!
Nii tore, et olete meiega. - Tänan Terry! Rõõm olla siin.
Te raamat ei tegele tavapäraste teemadega,
vaid ikka väga tõsiste suhteprobleemidega.
Mis pani teid seda kirjutama?
Olen aastate jooksul tegelenud nii paljude paaridega,
kel on olnud väga, väga rasked abielud.
Nii tahtsingi just neile selle raamatu kirjutada.
Räägin inimestest, kelle abikaasa on olnud pikka aega depressioonis,
olnud alkoholi- või uimastisõltlane
või olnud verbaalselt või füüsiliselt vägivaldne.
Tõeliselt rasked olukorrad.
Tunnen neile südamest kaasa,
sest tean, et nad tahaks anda alla ja minema minna.
Nii püüangi neile öelda, et kogu lool on ka teine pool,
mistõttu las ma aidata teid.
Sellises olukorras vastupidamine on ülimalt oluline, kas pole?
Et anda aega kõige settimisele ja lahenduste esile tulemisele.
Pühendumus jääda suhtesse...
Nüüd, kui tegu on füüsilise vägivallaga,
siis ma ei väida hetkekski, et lase aga kaasal end edasi peksta.
Kindlasti mitte!
Kuid paljudes teistes olukordades, kus me tahaks ka ära minna,
siis üks aspekt on pühendumus siiski jääda,
aga teine aspekt ka passiivse mõju avaldamine.
Usun, et kõik on nõus, et me ei saa muuta oma abikaasat.
Küll aga saame me avaldada mõju oma abikaasale.
Me aga unustame selle mõju osa ära,
arvates, et enam pole mingit lootust ja miski ei muutu nagunii.
Ometi inimesed muutuvad!
Me muutume iga päev - kas paremuse või halvemuse suunas.
See on te raamatu hea külg,
et te toote lootust näiliseltki lootusetutesse oludesse.
Jagage palun pisut omaenda abielu algusaegadest.
Te olete olnud abielus... - 57 aastat.
- Vinge!
Ma abiellusin 9-aastaselt.
- Seda ma arvasin.
Kuid te abielu polnud algusaastatel see, mis see on täna.
Meil oli ikka väga raske aeg.
Olime mõlemad usklikud ja järgisime Kristust.
Ühtlasi õppisin ma teoloogilises seminaris pastoriks.
Kuid me olime oma suhtes täiega õnnetud.
See aspekt aga üllatab inimesi
ja laseb neil ka kaotada valvsuse,
sest nad arvavad, et kui mõlemad on usklikud
ja nad siis abielluvad,
et siis kõik toimib kui iseenesest.
Kuid see pole nii lihtne. - Ei ole tõesti.
Ma olin üsna meeleheitel.
Mida lähemale mu kooli lõpp jõudis, seda enam mõtlesin,
et ma ei saa kuulutada teistele lootusest,
kui ma ise olen nii õnnetu.
Ütlesin Jumalale, et ma ei tea enam, mida teha,
olles juba teinud kõik, mida olin osanud.
Niipea, kui seda ütlesin,
nägin vaimusilmas põlvitavat Jeesust, kes pesi oma jüngrite jalgu
ja kuulsin Jumalat ütlemas mulle: "See on see probleem su abielus.
Sul pole sellist suhtumist nagu Jeesusel."
Olin kui puuga pähe saanud.
Samas teadsin, et see on tõsi.
Mu suhtumine oli pigem: "Tean, kuidas omada head abielu,
mistõttu kui vaid kuulaksid mind, oleks ka meil hea abielu!"
Kui tol päeval sain teise sõnumi ja palusin Jumalalt andeks.
Olin keset kõiki oma õpinguid maganud maha kõige olulisema.
Palusin, et Jumal annaks mulle Jeesuse suhtumise
ja muudaks mu südant.
Ühtlasi esitasin naisele 3 küsimust, mis muutsid täiega me abielu.
Kallis, kuidas ma saaksin sind aidata?
Kuidas ma saaksin su elu kergemaks muuta?
Kuidas ma saaksin olla parem abikaasa?
Olles valmis küsima neid küsimusi, oli ka mu naine valmis neile vastama.
Ja kui ma hakkasin teda teenima, siis...
Jah, asjad ei muutunud küll üle öö,
aga 3 kuu pärast hakkas tema küsima mu käest neid samu küsimusi.
Nii oleme käinud pikka aega ühist rada ja nii peabki.
57 aastat. Wau!
Te räägite ka neljast müüdist,
mis takistavad inimestel omamast sellist suhet
nagu nad tahaks.
Mis need on?
Üks müüt on see, et inimesed ei muutu.
Kuid kui vaadata ajalugu,
siis me näeme, et inimesed siiski muutuvad.
Teine müüt: "Ma olen lootusetus olukorras.
Enam pole mingit lootust!"
Mõistan igati seda tunnet,
aga samas on alati lootust, kui Jumal on kaasatud loosse.
Kolmas müüt: "Mu olukord erineb kõigi teiste omadest.
Keegi pole kunagi kogenud seda, mida mina kogen."
Kuid me peame murdma läbi neist müütidest.
Need kätkevad ka üksindustunnet. - Absoluutselt.
Te räägite ka kuuest reaalsusest,
mis saavad tuua lootust kõige lootusetumatesse olkordadesse.
Jagage palun neistki.
Üks aspekt on see, et mina ise saan otsustada oma suhtumise üle.
Me ei saa valida oma tundeid, mis haaravad meid endasse,
kuid me saame otsustada, kuidas me millessegi suhtume.
Nii saan ma otsustada positiivse suhtumise kasuks
ja näha midagigi positiivset oma olukorras.
Ehk siis, ma ise vastutan oma suhtumiste eest,
mis juhivad mu käitumist,
mitte tunded ei tee seda.
Nii pean ma tegema midagi positiivset ja reageerima positiivselt.
Armastama mittearmastusväärset abikaasat.
Lisaks saan ma otsustada uskuda, et kuigi ma ei saa muuta oma kaasat,
saan ma siiski mõjutada teda.
Nii on oluline mõista,
et mul on Jumala abiga võime avaldada positiivset mõju.
Teine aspekt on mõista oma osa kogu loos.
See ei tähenda, et ma olen halb inimene.
Keegi meist pole täiuslik,
nii et kui ütlen oma kaasale:
"Kallis, ma pole selle looga kõige paremini hakkama saanud.
Olen vingunud su kallal palju,
mistõttu tahan vabandada oma käitumise pärast su suhtes."
Võib-olla su kaasa andestab sulle, võib-olla mitte,
aga sa vähemalt tunnistad oma osalust kogu loos.
Ja see võib muuta su kaasa suhtumist,
sest ta näeb, et sa ainult ei süüdista teda,
vaid tunnistad,
et sellest süüdistamisest pole mingit kasu.
Ühtlasi on oluline mõista,
et armastus on kõige võimsam ja positiivsem mõjuvahend
su abikaasa suhtes.
Olen sageli esitanud väljakutse raskustes olevatele abielupaaridele
ja öelnud: "Võtke 6 kuud
ja "rääkige" selle aja jooksul oma abikaasa armastuse keeles.
Vähemalt korra nädalas või rohkem ja seda 6 kuu jooksul,
sõltumata sellest, kuidas kaasa teid kohtleb."
Va muidugi füüsiline vägivald, mis ei tule kõne alla.
"Ja vaadake, mis juhtub, kui armastate teda tingimusteta."
See on ju see, kuidas Jumal meidki armastab.
Piibel ütleb, et Ta armastas meid juba siis, kui olime veel patused
ja saatis ka Kristuse surema me eest, kui olime veel patused.
Nii laseme me Tema armastusel voolata läbi endi,
et mõjutada oma abikaasat, rääkides tema armastuse keelt.
See on nii oluline.
Ütlen sageli omaenda lastele,
et me eeldame,
et me kaasa armastuse keel on sama, mis meiegi oma,
aga see tavaliselt pole nii.
Seda on oluline teada, et oskaksime rääkida "õiges keeles".
Tahan mainida kahte Gary raamatut.
Uusim neist on:
"Armastades oma kaasat, kui tahaks minema minna".
ja "Hoides armastust elus, kui mälestused hääbuvad",
mis puudutab Alzheimeri tõve käes kannatajaid.
Mõlemad raamatud on internetist leitavad.
Aitäh Gary, et tulite! Alati rõõm. - Tänan! Oli tore taas olla siin.
Peagi aga vastame teie küsimustele.
George: "Ootasime naisega kliiniku ooteruumis
ja rääkisime Jumalast,
kui üks õde tuli ja palus meil vahetada teemat.
On tal õigus seda teha?"
Jääge meiega ja vastame peagi.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Olete saatnud meile huvitavaid küsimusi
ja me alustame Georgest, kes kirjutab:
"Istusime naisega kliiniku ooteruumis
ja rääkisime veel kahe teise inimesega Jumalast.
Üks medõde sekkus ja palus meil vahetada teemat,
olles vägagi häiritud me jutust.
Oli tal õigus seda teha?"
Muidugi mitte.
See on lausa uskumatu sekkumine.
Oleks võinud küsida selle õe käest:
"Mis teid selles nii väga häirib? Jagage palun."
Ma tahaks näha seda arstikabinetti. Oodake, ma tulen!
Aga tõsiselt.
Taoline sekkumine jutuajamisse, kus räägitakse Jumalast,
on naeruväärne!
Sõltub muidugi ka, millest te rääkisite.
Kui võib-olla vaidlesite seal, siis on muidugi teine teema.
Me elame kultuuriruumis, kus puudub tolerants.
Jaa, aga medõe sekkumine patsientide vestlusse on absurdne.
Seetõttu paluksingi sel õel rääkida iseendast ja ta elus toimuvast.
Matthew: "Olen kristlane ja olnud abielus 8 aastat.
Arvasin, et me abieluga on kõik hästi,
kuniks sain teada, et mu naine on suhelnud netis ühe lesbist naisega,
kes talle meeldib.
Kardan, et see teine naine võib minult mu naise röövida
ja et mu naise usk Jeesusesse on hääbumas.
Ta veedab selle naisega netis rohkem aega, kui kirikus käies.
Mida teha, et aidata oma naisel pöörduda tagasi elu juurde,
mis meil kord oli?"
Milline tõsine olukord! Mida siis teha?
Öelda naisele, et ta ei tohi nii teha? Kuid siis ta hakkab mässama.
Ta on kui lõksu püütud.
See on see, mis see on - lõks
ja te peate ta päästma sellest, kuid...
Usun, et te naine vajab abi.
Küsite aga, mida te saaks teha?
See on ikka tõeliselt raske küsimus. - On tõesti.
Ehk vestelda omavahel, kui naine on valmis seda tegema.
Vahel inimesed pole valmis, kui nad teevad midagi, mis...
Äkki leiate kogudusest mõne usus tugeva naise,
kes saaks te naisega sel teemal vestelda?
Tegu on kõikehaarava peibutusega,
aga te naine peab pöörduma tagasi teie juurde,
kuna ta jääb muidu tühjade kätega.
Ta peab ka mõistma, kuhu kogu see lugu viib,
sest kui ta jätkab sellise suhtega,
heidab ta üle parda kõik, mis tal on,
aga kui see suhe läbi saab, pole tal mitte kui midagi.
Judy: "Vaatasin üht te saadet, kus küsiti,
kas paar, kes elab vabaabielus, pääseb surres taevasse või mitte?
Ootasin, et vastate, et põhjus, miks inimene ei pääse taevasse,
peitub selles,
kui ta pole Jeesust oma Issanda ja Päästjana vastu võtnud.
Seetõttu lähevad inimesed põrgusse.
Kas te palun täpsustaks seda teemat."
Arvasin, et see on sõnadetagi selge.
Muidugi tuleb Issand oma ellu vastu võtta.
Inimesed arvavad alati, et on asju, mille pärast nad lähevad põrgusse
ja asju, mille pärast mitte.
Kristlus tähendab muudetud ja täiesti uut elu Jeesuses.
Ükski inimene, kes ei koge uuestisündi Kristuses,
ei näe ka jumalariiki.
Selleks peab olema uuestisündinud Kristuses
ja meie saates on see sõnadetagi selge.
Vabandust, kui ma seda selgesti ei väljendanud.
Kuid mingi kindla asja tegemine või mitte tegemine
ei saada veel kedagi põrgusse.
Taevas tähendab uude ellu astumist Jeesuses Kristuses.
Evans tahab teada, kes on Melkisedek?
Tegu on mehega, kelle esivanemaid ei mainita.
Heebrea keeles tähendab "melek" kuningat
ja "sedek" õiglust või õigsust
ehk siis Melkisedek on õigsuse kuningas.
Piiblis on ta ka Saalemi kuningas.
Piiblis on öeldud, et Aabraham tõi oma kümnise Melkisedekile,
kellel samas pole esivanemaid, nii et me ei tea täpselt, kes ta oli.
Kuid ta oli õigsuse kuningas.
See on see, mida ta nimi tähendab.
Aabraham tõi talle oma kümnise, täites juba ette seadust,
mille Mooses sai hiljem Jumalalt Siinai mäel.
Vaataja: "Mu kihlatu pettis mind oma endise pruudiga,
kes valetas, et ootab last, samal ajal, kui minagi ootasin last.
Ma isegi ei tea, miks see naine nii tegi.
Mida ma nüüd teen?
Liigun edasi ja püüan andestada, et me lapsel oleks siiski isa?"
Usun, et peaksite tegema kõikvõimaliku, et andestada.
Jah, ta pettis teid, kuid peate siiski andestama
ja te laps vajab tõesti isa.
Ma küll ei tea, milline suhe teil on?
Kõlab nagu loo moodi, mida kuuleme naiste jutusaadetest.
Kuid te peate saama oma elu korda ja veelgi enam - leidma Jumala.
Saades oma suhte Jumalaga korda, suudate korraldada ka kõike muud.
Lõpetuseks aga 1. Johannese 4:16: "Jumal on armastus
ja kes püsib armastuses, püsib Jumalas ja Jumal püsib temas."
Kõike head!
RÕÕM - PÜÜA SEE KINNI!
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas